Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû szakok, amelyeket
Paragraph Index: 270

c) A szakképzettség gyakorlásához szükséges adottságok és készségek: – magas szintû kritikai és alkotó gondolkodás, – a nemzetközi sztenderdeknek megfelelõ kutatási képesség, – elemzõ képesség, amely az (elsõsorban angol nyelvû) irodalom feldolgozásán és értékelésén alapuló tudománytörténeti, tudományfilozófiai (és az eredeti szakmai alap-) mûveltségre épül, – a tárgyi tudáson alapuló gyors tájékozódási képesség a tudomány folyamataiban, az új problémákban, – a tudománnyal kapcsolatos ismeretek összegyûjtésének, feldolgozásának és szintetizálásának képessége egyénileg vagy (akár interdiszciplináris) csoportokban, – kritikai viszonyulás a saját módszertanhoz (reflexivitás), – rugalmasság a megközelítések irányát illetõen, – akadémiai kutatási – elméleti, logikai, értelmezési – készségek, – gyakorlati – érveléstechnikai, írástechnikai – készségek. 8. A mesterfokozat és a szakképzettség szempontjából meghatározó ismeretkörök: 8.1. A mesterfokozathoz szükséges alapozó ismeretkörök: 10–15 kredit – A filozófia története (8–10 kredit): A filozófia sajátosságai és kialakulása. A mágia, a mítosz, a vallás, a filozófia és a tudomány kifejlõdésének történeti folyamata. Az antik görög filozófia fontosabb szakaszai és képviselõi. Az ókori filozófia hatása a középkorban. Hit és tudás a patrisztikában és a skolasztikában. A polgári világkép kifejlõdésének szakaszai. A reneszánsz gondolatvilága. Az újkori tudományos világkép és a polgári értékek filozófiai megalapozása. Empirizmus és racionalizmus. A klasszikus polgári értékek megszilárdulása: a felvilágosodás korának szellemi áramlatai. A francia felvilágosodás társadalmi törekvései. A modernitás eszményei. A klasszikus német filozófia. XIX–XX. századi materializmus, pozitivizmus, hermeneutika, vallás- és életfilozófia. A posztmodern gondolkodás. – A természetfilozófia története (2–5 kredit): Antik görög természetfilozófia, természetfelfogás az ókori Kínában. Középkori és reneszánsz természetfilozófia, a természeti törvény fogalmának kialakulása, a racionalista gondolkodás kialakulása. A mechanisztikus természetkép kifejlõdése és kiteljesedése: Galilei, Kepler, Descartes, Newton, Leibniz természetfelfogása, az óramûvilág. A mechanisztikus világkép kibontakozási és felbomlási folyamata, Kant és Hegel természetfilozófiája. Materialista és pozitivista természetfelfogás. Rendszerelmélet, önszervezõdés, mai természetkép és ökológia. 8.2. A szakmai törzsanyag kötelezõ ismeretkörei: 30–35 kredit – Logika (6–8 kredit): A formális logika alapfogalmai. A logikai grammatika kategóriái. A formális nyelvek természete. A propozícionális logika nyelve, kalkulusa és szemantikája. A klasszikus elsõrendû (extenzionális) logika nyelve, kalkulusa és szemantikája. Kvantifikáció, azonosság. A szemantikai következmény fogalma és tulajdonságai. Levezethetõség, elsõrendû elméletek. Az analitikus táblázatok módszere. Metalogikai tételek: szemantikai teljesség, negáció-nemteljesség, az igazság definiálhatatlansága. Kitekintés néhány nemklasszikus logikára. Az informális logika és az érveléselmélet elemei. Gyakorlati érvelések, érvelésrekonstrukció és -értékelés, érvelési hibák. Megbízható érvelésminták, induktív következtetések, általánosítás, statisztikai érvek, oksági következtetések. – Ismeretelmélet (4–7 kredit): A tudás fogalma és történeti változásai. Igazság, jelentés és igazolás. A szkepticizmus és története. Descartes és a racionalizmus, a felvilágosodás filozófiája. A másik elme problémája. A múlt megismerése. Megalapozási törekvések, igazságelméletek. Koherenciaelmélet, korrespondanciaelmélet. Pragmatizmus és naturalizáció. Individualizmus és externalizmus. Az a priori tudás problémája. Hit és tudás. – Tudományfilozófia (10–12 kredit): Kísérlet és megfigyelés. Természeti törvények. Magyarázat. Kvalitatív és kvantitatív konfirmáció. Kauzális magyarázatok (deduktív-nomológikus és induktív-statisztikus). Elmélet és megfigyelés. Realizmus és relativizmus. Empiricizmus és racionalizmus. Az induktív megismerés problémái. A logikai pozitivizmus változatai. A Bécsi Kör eszmerendszere. A DuhemQuine tézis. A modellek természete és szerepe a megismerésben. A tudományfejlõdés-elméletek története (XVIII–XIX. sz.). A XX. sz. elsõ felének kumulatív tudományfejlõdés-modelljei. Popper felfogása a tudomány haladásáról. Kuhn korai tudományfejlõdés-modellje. Lakatos és a tudományos kutatási programok metodológiája. Feyerabend: az inkommenzurabilitás és az ismeretelméleti anarchizmus. A kvázi-darwiniánus evolúciós modellek. A racionalitás és relativizmus problémája a poszt-pozitivista tudományfilozófiában. A XX. századi tudományfilozófia útja a szociológiai fordulatig: az empirista (verifikacionista és falszifikacionista) episztemológia válsága, a fundamentum probléma megoldhatatlansága. A historicista fordulat: a tudomány történeti dimenziójának megjelenése. Az edinburgh-i iskola „erõs program”-ja. A tudományos tudás szociológiájának (SSK) viszonya a XIX–XX. századi angolszász tudományszociológiához és a német Wissenssoziologie-hoz. Viszonyuk a szociálkonstruktivistákhoz. A Bloor-Latour vita. – Egyetemes tudománytörténet (6–8 kredit): A tudomány kezdetei. A görög tudomány jellemzése és fejlõdési szakaszai. A középkori és reneszánsz tudomány. Újkori forradalom a tudomány jellegében és társadalmi helyzetében. A tudomány a mechanikai világkép kiteljesedése és felbomlása korában. A XX. századi forradalom a tudományokban. Tendenciák a mai tudomány fejlõdésében. 8.3. A szakmai törzsanyag kötelezõen választható ismeretkörei: 55–65 kredit differenciált szakmai ismeretek: 35–45 kredit

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes